Bratislavský samosprávny kraj (BSK) spustil verejný dotazníkový prieskum o cyklotrasách v regióne. Cieľom je zistiť obľúbené lokality cyklistov v Bratislavskom kraji, ako aj trasy na ktorých sa cítia bezpečne, či práve naopak, trasy, ktoré sa im zdajú nebezpečné. Ľudia môžu vyplniť dotazník spolu s pocitovou mapou do 29. februára.
"V dotazníku môžu zároveň vyznačiť miesta, kde chýba cyklistická infraštruktúra ako napríklad prístrešok, servisný stojan pre bicykle, nabíjacia stanica pre e-bike či sčítač cyklistov," doplnil predseda BSK Juraj Droba.
Zaslané údaje sú anonymné. Informácie budú slúžiť na zlepšenie podmienok pre cyklistov, či už cyklistickej dopravy alebo cykloturistiky.
Dotazník nájdete na mapovom portáli BSK.